Sare kanela kolore

Sare kanela kolorea (Cortinarius cinnamomeus) Cortinariaceae familiako onddo espezie bat da. Sindrome orellanikoa. Orellanina, pozoi arriskutsua, inkubazio motela du.

Deskribapena 
Kapela: 3 eta 6 cm bitarteko diametrokoa, ez oso mamitsua, hasieran koniko-globo itxurakoa eta ondoren zabaldu egiten da titi zabal batekin eta ertz inkurbatuekin. Hori-biolazeo kolorekoa eta gorrixka-lehoi kolorekoa.

Orriak: Itsatsiak, lodiak eta zabal, hori-oliba kolorekoak eta gero kanela kolorekoak.

Hanka: Liraina, zilindrikoa, oinarrian zertxobait zabalagoa, hori-oliba kolorekoa eta gero okre-kanela kolorekoa.

Haragia: Mehea, hori-berdexka, errefau usaina du eta zapore nabarmenik gabea. 

Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Cinnamomeus epitetoa grekotik dator, kanela, esan nahi duen "kinnamon" hitzetik. Kapelaren kanela koloreagatik.

Toxikotasuna 
Gaur egun pozoitsu hilgarria izan daitekeela uste da.

Nahasketa arriskua 
Cortinarius eta Dermocybe kolore distiratsu eta bizikoak (gorritik berdera) baztertu egin behar dira. Adibideak: Cortinarius cinnamomeoluteus, Cortinarius semisanguineus, Cortinarius orellanus hilgarria, Dermocybe crocea.

Sasoia eta lekua 
Udaberrian agertzen da, baina batez ere udazkenean , pagadi eta koniferoen basoetan.

Banaketa eremua 
Ipar Amerika, Europa, Errusia, Himalaiako mendikatearen eremua, Japonia.

Erreferentziak

Kanpo estekak 

Cortinarius